laion/Wikipedia-Exotic huggingface dataset:
ეგრისწყალი

ეგრისწყალი, ეგრისის წყალი — ქართული ისტორიული წყაროების მიხედვით, მდინარე დასავლეთ საქართველოში. მოხსენიებულია „ქართლის ცხოვრებასა“ („ცხოვრება ქართველთა მეფეთა“, „ცხოვრება ვახტანგ გორგასლია“) და „მოქცევაჲ ქართლისაჲში“. ქართულ ისტორიოგრაფიაში ეგრისწყალის ლოკალიზაციის ირგვლივ აზრთა სხვადასხვაობაა. ისტორიკოსთა ნაწილი მას აიგივებს ენგურთან, სხვები ოხოჯად ან ღალიძგად მიიჩნევენ. ბერაძე თ., ენციკლოპედია „საქართველო“, ტ. 2, თბ., 2012. — გვ. 543. ↑ ფარნავაზის მიერ აზოს დამარცხების შემდეგ „ეგრის წყალს ქუემოთ დარჩა ბერძენთა, რამეთუ მკჳდრთა მის ადგილისათა არა ინებეს განდგომა ბერძენთა... და მისცა ქუჯის ქუეყანა ეგრის წყალსა და რიონს შუა, ზღჳთგან მთამდე, რომელსა შინა არს ეგრისი და სუანეთი.“ ↑ ვახტანგ გორგასლის ყრმობაში „გამოვიდეს ბერძენნი აფხაზეთით, რამეთუ ბერძენთა ჰქონდა ეგრის-წყალს ქუემოთი კერძი ყოველი, და დაიპყრეს ეგრის-წყლითგან ვიდრე ციხე-გოჯადმდე“; შემდეგ „და გამოიკითხა კეისარმან საზღვარი საბერძნეთისა, ქუეყანა ზღჳს-პირისა, რომელ არს აფხაზეთი, და რქუა ესრეთ: ეგრის-წყლითგან ვიდრე მდინარედმდე მცირისა ხაზარეთისა — ესე საზღვარი არს საბერძნეთისა ალექსანდრობითგან“. ↑ ალექსანდრემ „გამოიღო სარკინე. თჳთ დაყარეს და მეოტ იქმნნეს. და თანა-ჰყვანდა ალექსანდრეს მეფესა აზოჲ, ძჱ არიან-ქართლისა მეფისაჲ, და მას მიუბოძა მცხეთაჲ საჯდომად და საზღვარი დაუდვა მას ჰერეთი, და ეგრის წყალი, და სომხითი და მთაჲ ცროლისა[ჲ] და წარვიდა“.
ტომაშ მაკოვსკი

ტომაშ არტურ მაკოვსკი (პოლ. Tomasz Artur Makowski ; დ. 1970) — პოლონელი ბიბლიოთეკარი და ისტორიკოსი, პოლონეთის ეროვნული ბიბლიოთეკის გენერალური დირექტორი. ეროვნულ ბიბლიოთეკაში 1994 წლიდან მუშაობს. 2007 წლამდე, როდესაც დირექტორის თანამდებობა დაიკავა, იყო სამეცნიერო დირექტორის თანაშემწე და რარიტეტების განყოფილების გამგე. ისტორიის დოქტორის სამეცნიერო ხარისხი 2001 წელს მოიპოვა კარდინალ სტეფან ვიშინსკის უნივერსიტეტში (ვარშავა) დისერტაციით: „კანცლერ იან ზამოისკის (1542-1605) ბიბლიოთეკა“. მისი სამეცნიერო სპეციალობა არის თანამედროვე პოლონეთის ისტორია, ბიბლიოთეკების ისტორია და ხელნაწერთმცოდნეობა. პოლონეთის ეროვნული ბიბლიოთეკის მიერ გამოცებული მატიანის „Rocznik Biblioteki Narodowej“ და „Polish Libraries“ მთავარი რედაქტორი. ვიკისაწყობში არის გვერდი თემაზე: ტომაშ მაკოვსკი Tomasz Makowski bio on The Fryderyk Chopin Institute webpage დაარქივებული 2017-08-11 საიტზე Wayback Machine. (ინგლისური) Biogram na stronie Instytutu Nauk Historycznych დაარქივებული 2007-09-25 საიტზე Wayback Machine. (პოლონური)
პიტერ უაიტჰედი (რეჟისორი)

პიტერ ლორიმერ უაიტჰედი (ინგლ. Peter Whitehead, დ. 8 იანვარი, 1937, ლივერპული) — ბრიტანელი მწერალი და რეჟისორი-დოკუმენტალისტი. ძირითადად ცნობილია, როგორც რეჟისორი, რომელმაც 1960-იანი წლების დასასრულის ლონდონისა და ნიუ-იორკის ანდერგრაუნდული კულტურა ასახა. მისი დაფინანსებით ჯგუფმა პინკ ფლოიდმა სტუდიაში ჩაწერა „Interstellar Overdrive“ და „Nick's Boogie“ ფილმისთვის „Tonite Let's All Make Love In London“. მას აგრეთვე ეკუთვნის ცალკე ფილმი პინკ ფლოიდის შესახებ, „London '66 - '67“ აგრეთვე არსებობს დოკუმენტური ფილმი უაიტჰედის შესახებ, „Peter Whitehead and the Sixties“. ოფიციალური საიტი დაარქივებული 2011-09-25 საიტზე Wayback Machine. პიტერ უაიტჰედი კინოფილმების ინტერნეტ-მონაცემთა ბაზაში ↑ SNAC — 2010. <a href="https://wikidata.org/wiki/Track:Q29861311"></a> ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a>
ქვესტი

ქვესტი (ინგლ. Quest) — როლურ ვიდეო თამაშებში, მათ შორის MMORPG-სა და MUD-ში — დავალება, რომლის წარმატებულად შესრულების შემდეგ სათამაშო პერსონაჟს ან ჯგუფს გადაეცემა ჯილდო. ჯილდო შეიძლება იყოს გამოცდილების ქულები, სხვადასხვა უნარ-ჩვევი, ნადავლი ან განძი, ახალ ლოკაციებთან წვდომა და სხვა. როგორც წესი, ქვესტი მოიცავს 4 კატეგორიდან ერთ-ერთს: რაიმე არსების განადგურებას, შეგროვებას, საგნების მიწოდებას ან პერსონაჟისთვის კომპანიონობის გაწევას. ქვესტი, ასევე შეიძლება იყოს ერთი მასშტაბური დავალება, მაგალითად, რაიმეს მოძიება და დანიშნულების ადგილამდე მიტანა. პრაქტიკულად ყველა როლურ თამაშში ქვესტი გვერდით მოვლენას წარმოადგენს, რაც იმას ნიშნავს, რომ ის არ არის დაკავშირებული ძირითად სიუჟეტურ ხაზთან და არ ახდენს შესამჩნევ გავლენას მასზე. ↑ Effective Quest Design in MMORPG Environment. დაარქივებულია ორიგინალიდან — 2005-08-12., Game Developers Conference 2005, 11 მარტი, 2005 ↑ May Mud of the Month. The MUD Connector (1999). დაარქივებულია ორიგინალიდან — 2007-11-20. ციტატა: „Our areas also include the ability to track a player's progress in a task, and allows for incredibly detailed quests.“ ↑ Freeman, David, Creating Emotion in Games: The Craft and Art of Emotioneering., New York: New Riders., 2004, ISBN 1-59273-007-8.
ენდრიუ კინგი (მუსიკალური მენეჯერი)

ენდრიუ კინგი (ინგლ. Andrew King, დ. 1942) — ინგლისელი მუსიკალური მენეჯერი. Blackhill Enterprises-ის თანადამაარსებელი. იგი ამ გაერთიანების წევრის სახით იყო პინკ ფლოიდის მენეჯერი. მას შემდეგ, რაც ჯგუფიდან სიდ ბარეტი წავიდა, 1968 წელს Blackhill Enterprises პიტერ ჯენერის და კინგის ინიციატივით დაიშალა. ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
ეგროსი

ეგროსი, ეგრ, ეგრო — ლეონტი მროველის მიხედვით, ქართველი ხალხთა ერთ-ერთი ეთნარქი, თარგამოსის ძე და ქართლოსის ძმა, ეგრისის ლეგენდარული დამაარსებელი. ლეონტი მროველი წერს: ხოლო ეგროსს მისცა ქუეყანა ზღჳს ყურისა, და უჩინა საზღვარი: აღმოსავლით მთა მცირე, რომელსა აწ ჰქჳან ლიხი; დასავლით ზღუა; [ჩრდილოთ] მდინარე მცირისა ხაზარეთისა, სადა წარსწუთების წუერი კავკასისა. ხოლო ამან ეგროს აღაშენა ქალაქი და უწოდა სახელი თჳსი ეგრისი. აწ მას ადგილსა ჰქჳან ბედია. ლეონტი მროველის მიერ ეგროსის ტერიტორიებზე მწირი ინფორმაცია მოიპოვება. ცნობილია მხოლოდ შემდეგი: აღმოსავლეთი საზღვარი — ლიხის ქედი აი რას სწერს ივ. ჯავახიშვილი თავის თორმეტთომეულის მეორე ტომში ლიხის ქედზე: დასავლეთი საზღვარი — შავი ზღვის ყურე. სამხრეთი საზღვარი — ქართლის ცხოვრებაში ეგროსის წილის აღწერისას არაფერია ნახსენები სამხრეთ საზღვარზე, თუმცაღა აღნიშნული სასაზღვრო ზოლის დადგენა შესაძლებელია ქართლოსის წილის განსაზღვრისას. ქართლოსის წილი წარმოადგენდა ტერიტორიას, რომელიც გადაჭიმული იყო სპერის ზღვიდან ვიდრე ხუნანამდე, ასევე ლეონტი მროველი ვახუშტი ბატონიშვილთან ერთად აღნიშნავდა, რომ ქართლის სამხრეთ დასავლეთი საზღვარი გადიოდა კლარჯეთი-ტაოს შუა. ვახუშტი კი ამ რეგიონს ჭოროხამდე ავლებდა. შესაბამისად ზღვაზე გასასვლელი ლეონტი მროველის მიხედვით იყო ჭოროხსა და რიონს შორის არსებული ტერიტორია, რომელიც არ არის რიონის ბასეინის ნაწილი. აქედან გამომდინარე დღევანდელი გურია იყო ქართლისთვის ზღვაზე გასასვლელი რეგიონი და შესაბამისად გურია არ შედიოდა ეგროსის წილში. აქედან გამომდინარე სამხრეთი საზღვარი ეგროსის ტერიტორიისთვის იყო შემდეგი: ღადოს მთა ფერსათის მთამდე, საჯავახო-გურიას წყალგამყოფი ქედი და რიონი შავ ზღვამდე. ვახუშტი ბატონიშვილი გურიას ასე აგვიღწერს: ჩრდილოეთი საზღვარი — კავკასიონის ქედი მის დასასრულამდე სადაც კავკასიის წვერი წარსცვთება ხაზარეთის მცირე მდინარეს. რაც შეეხება ხაზარეთის მცირე მდინარეს იგი პავლე ინგოროყვას რუკაზე დატანილია ნიკოფსიის ჩრდილოეთით 5-10 კმ-ში, რაც ორმაგად გვაძლევს საბაბს ვივარაუდოდ რომ საქართველო ნიკოფსიიდან დარუბანდამდე შემთხვევით არ არსებულა, არამედ მოხდა ეგრისის საზღვრების ისტორიული ტერიტორიების დაბრუნება. აქედან გამომდინარე თარგამოსმა თავის ძეებს დაუწესა ბუნებრივი საზღვრები, როგორიცაა: ზღვა, მდინარე და მთის ქედი. კოლხეთის სამეფო ძვ. წ. VI-II კოლხეთის სამეფო ძვ. წ. 600-150 ეგრისის სამეფო I-II აფხაზეთი და ჯიქეთი ანტიკურ ხანაში წყაროთა ღაღადი ანუ პირიქითა საქართველო ქართული საბჭოთა ენციკლოპედია, ტ. 4, თბ., 1979. — გვ. 26. ↑ ↑ ↑ რუსულად თარგმნილი და გაშიფრული ქართლის ცხოვრების დეტალები ↑ ვახუშტი, „საქართველოს გეოგრაფია“, ტფილისი, 1904 წ., გვ. 317-324
ალ-აზიზ ბილაჰი

ალ-აზიზ ბილაჰი (სრული სახელი — აბუ მანსურ ნიზარ ალ-აზიზ ბილაჰი, არაბ. أبومنصور نزار العزيز بالله‎‎ დ. 9 მაისი, 955 — გ. 13 ოქტომბერი, 996) — ფატიმიდების სახალიფოს მე-5 ხალიფა 975–996 წლებში, ალ-მანსურ ბილაჰის ვაჟი. 975 წელს, მამამისი სირიაში ლაშქრობის დროს გარდაიცვალა და ხალიფობა მაშინვე გადაიბარა. ალ-აზიზს მემკვიდრეობით ერგო ძლიერი და ორგანიზებული სახელმწიფო. ალ-აზიზმა დაასრულა ალ-მუიზის მიერ დაწყებული სირია-პალესტინის დაპყრობის პროცესი. მანვე დააფუძნა თურქი მონებისგან ახალი არმია, რომლის წევრებს მოგვიანებით მამლუქები ეწოდათ. ალ-აზიზის ზეობის დროს ფატიმიდების ავტორიტეტი დღითიდღე იზრდებოდა აფრიკასა და აზიაში. მუსლიმთა წმინდა ქალაქებმა, მექამ და მედინამ ხალიფის სიუზერენიტეტი აღიარეს. სახალიფოში განვითარდა ვაჭრობა, გაფართოვდა კულტურისა და გავლენის სფეროები. ალ-აზიზ ბილაჰი დიდ ყურადღებას აქცევდა რელიგიას და ხელს უწყობდა ისლამის განვითარებას. მისმა მსახურებმა დიდი წინსვლების შემდეგ ჩინეთშიც კი დაიწყეს ისლამური მოძღვრების გავრცელება. ალ-აზიზი 996 წელს გარდაიცვალა. ის შეცვალა მისმა მცირეწლოვანმა ვაჟმა, ალ-ჰაკიმმა. ფატიმიდები Samy S. Swayd (2006). Historical dictionary of the Druzes. Volume 3 of Historical dictionaries of people and cultures (illustrated ed.). Scarecrow Press. p. xli. ISBN 0810853329. Retrieved April 4, 2012. The fifth caliph, al-'Aziz bi-Allah (r.975-996). . . In his time, the Fatimi "Call" or "Mission" (Da'wa) reached as far east as India and northern China.
ჯონ პილი

ჯონ რობერტ პარკერ რეივენსკროფტი (ინგლ. John Robert Parker Ravenscroft, უფრო მეტად ცნობილი, როგორც ჯონ პილი ინგლ. John Peel დ. 30 აგვისტო, 1939 — გ. 25 ოქტომბერი, 2004) — ინგლისელი რადიოწამყვანი, დიჯეი, პროდიუსერი და ჟურნალისტი. იგი იყო BBC Radio 1-ის ერთ-ერთი ვეტერანი წამყვანი — მუშაობდა 1967 წლიდან 2004 წელს გარდაცვალებამდე. 1980-იანებში ხშირად მიჰყავდა Top of the Pops. ვიკისაწყობში არის გვერდი თემაზე: ჯონ პილი ინფორმაცია Radio 1-ის საიტზე ბიოგრაფია
რაფაელ რეივენსკროფტი

რაფაელ რეივენსკროფტი (ინგლ. Raphael Ravenscroft, დ. 4 ივნისი, 1954 — გ. 19 ოქტომბერი, 2014) — ბრიტანელი საქსოფონისტი, კომპოზიტორი და მწერალი. მისი ერთ-ერთი ცნობილი ნამუშევარია საქსოფონის სოლო ჯერი რაფერტის „Baker Street“-ში. გარდა სხვა ჩანაწერების, ცნობილია იმით, რომ 1983 წელს დაუკრა საქსოფონზე პინკ ფლოიდის ალბომზე The Final Cut. 1984 წელს უკრავდა დევიდ გილმორის ტურნეს ფარგლებში. აგრეთვე მონაწილეობდა რობერტ პლანტის, კრის რის, ბონი ტაილერის, როჯერ უოტერსის, მაიკ ოლდფილდის, ABBA-ს და სხვა შემსრულებლების სიმღერების ჩაწერაში. რაფაელ რეივენსკროფტი კინოფილმების ინტერნეტ-მონაცემთა ბაზაში
ჰარი უოტერსი

ჰარი უოტერსი (ინგლ. Harry Waters, დ. 16 ნოემბერი, 1976) — ბრიტანელი ჯაზ-მუსიკოსი, როჯერ უოტერსის შვილი. ჰყავს საკუთარი ჯგუფი, მაგრამ ხშირად მოგზაურობდა როჯერთან ერთად. მონაწილეობდა ტურნეებში In The Flesh (2002), The Dark Side Of The Moon Live და The Wall Live. პინკ ფლოიდის სიმღერაში „Goodbye Blue Sky“ ჟღერს მისი ხმა („Look, mummy, there’s an aeroplane up in the sky!“). აგრეთვე, დაუდასტურებელი ვარაუდებით, მისი და მისი დის, ინდია უოტერსის ყვირილი ჟღერს სიმღერაში „Two Suns in the Sunset“. ოფიციალური საიტი და ბლოგი დაარქივებული 2011-09-07 საიტზე Wayback Machine. ↑ sjscene.com. sjscene.com. დაარქივებულია ორიგინალიდან — 19 თებერვალი 2012. ციტირების თარიღი: 17 August 2012.
სენდი (ქარიშხალი)

სენდი (ინგლ. Sandy) — მძლავრი ტროპიკული ციკლონი, რომელიც წარმოიქმნა 2012 წლის ოქტომბერში და შეეხო იამაიკას, კუბას, ბაჰამის კუნძულებს, ჰაიტის, ფლორიდის სანაპიროს და, შემდგომში – აშშ-ის ჩრდილო-აღმოსავლეთს და აღმოსავლეთ კანადას. ყველაზე დიდი ზარალი მან მიაყენა აშშ-ის ჩრდილო-დასავლეთ შტატებს - ნიუ-ჯერსის, ნიუ-იორკს და კონექტიკუტს შემდგომში გაიმართა რამდენიმე საქველმოქმედო აქცია (მათ შორის – „12-12-12: The Concert for Sandy Relief“), რომელიც მიზნად ისახავდა სტიქიის შედეგად დაზარალებულებს. დაარქივებული ინფორმაცია ქარიშხლების ეროვნული ცენტრის საიტზე
12-12-12: The Concert for Sandy Relief

2012 წლის 22-31 ოქტომბერს კარიბის ზღვასა და აშშ-ის ჩრდილო-აღმოსავლეთს გადაუარა ქარიშხალმა „სენდიმ“ (Sandy). „რობინ ჰუდის ფონდის“ დასახმარებლად, რომელიც თავის მხრივ, ეხმარება სტიქიური უბედურებებისგან დაზარალებულებს, სხვადასხვა შემსრულებელმა 2012 წლის 12 დეკემბერს ნიუ-იორკში, მედისონ-სკვერზე, საქველმოქმედო კონცერტი გამართეს. ალბომი კონცერტის საუკეთესო ნაწყვეტებით ციფრულად გამოიცა 2012 წლის დეკემბერში (iTunes), ხოლო ფიზიკურად 2013 წლის სექტემბერში გამოვიდა კონცერტის ოფიციალური DVD. ბრიუს სპრინგსტინი - Land of Hope and Dreams ბრიუს სპრინგსტინი - Wrecking Ball როჯერ უოტერსი - The Happiest Days of Our Lives/The Ballad of Jean Charles De Menezes როჯერ უოტერსი - Us and Them როჯერ უოტერსი - Comfortably Numb (ედი ვედერთან ერთად) ადამ სენდლერი და პოლ შეფერი – Hallelujah ბონ ჯოვი - It's My Life ბონ ჯოვი - Wanted Dead or Alive ერიკ კლეპტონი - Got to Be Better in a Little While ერიკ კლეპტონი - Crossroads როლინგ სტოუნზი - You Got Me Rocking როლინგ სტოუნზი - Jumpin Jack Flash ალიშა კისი - No One The Who - Who Are You The Who - Baba O'Riley The Who - Love, Reign o'er Me ბილი ჯოელი - Miami 2017 (Sandy) ბილი ჯოელი - Movin' Out (Anthony's Song) ბილი ჯოელი- You May Be Right კრის მარტინი – Viva La Vida კრის მარტინი - Losing My Religion - მაიკლ სტაიპთან ერთად კრის მარტინი – Us Against the World პოლ მაკ-კარტნი - Helter Skelter ალიშა კისი - Empire State of Mind დამატებები ბილი კრისტალი, სუზან სარანდონი კრისტენ სტიუარტი ჯონ სტიუარტი ჯიმი ფელონი, სტივენ კოლბერი შონ კომბსი, ოლივია უაილდი სტივ ბუშემი ჯეიკ ჯილენჰოლი ბლეიკ ლივლი ლეონარდო დიკაპრიო, კვენტინ ტარანტინო ჯეიმი ფოქსი, კრისტოფ ვალცი 121212concert.org დაარქივებული 2012-12-13 საიტზე Library of CongressCategory:Webarchive template other archives, ოფიციალური საიტი
კირა კოსარინი

კირა ნიკოლ კოსარინი (ინგლ. Kira Kosarin, დ. 7 ოქტომბერი, 1997) — ამერიკელი მსახიობი. ცნობილია ფიბი სანდერმენის როლით Nickelodeon-ის ტელესერიალ „სანდერმენებში“. ადრეული ასაკიდან კირა დადიოდა ცეკვაზე და ტანვარჯიშზე. სწავლობდა ბალეტს ბოკას ბალეტის თეატრში და დადიოდა პაინ-კრესტის სკოლის საშუალო სკოლაში. მისი მშობლები იყვნენ ბროდვეის არტისტები. დედამისი იყო მსახიობი, ხოლო – მამამისი მუსიკალური ხელმძღვანელი, პროდიუსერი და დირიჟორი, ამიტომ ის გაიზარდა სიმღერასა და ცეკვა-თამაშში. კამერასთან ქცევის სემინარზე დასწრების შემდეგ მას შეუყვარდა სატელევიზიო მსახიობობა და 2011 წელს გადაწყვიტა წასულიყო ლოს-ანჯელესში, კალიფორნიაში, რათა კარიერა ტელესივრცეში გაეკეთებინა. კირა კოსარინი წარდგენილი იყო 2015 წლის „საბავშვო არჩევნის ჯილდოზე“ საყვარელი სატელევიზიო მსახიობი ქალის კატეგორიაში, მაგრამ ჯილდო მიიღო ლორა მარანომ. ის ისევ იყო წარდგენილი „საბავშვო არჩევნის ჯილდოზე“ 2016 და 2017 წელს ამავე კატეგორიაში და კვლავ ვერ მოიგო, თუმცა მან და მისმა გუნდმა თავიანთი „სანდერმენებიდან“ მოიგეს ჯილდო საყვარელი სატელევიზიო შოუს კატეგორიაში. კირას მონაწილეობით Nickelodeon-მა 2014 წლის შემოდგომაზე ვანკუვერში, ბრიტანეთის კოლუმბიაში გადაიღო ფილმი „ერთი გიჟური მოგზაურობა“,, რომლის პრემიერა გაიმართა 2015 წლის 19 ივნისს. კირას აქვს არხი YouTube-ზე, სადაც ის აქვეყნებს ქავერებს და საკუთარ სიმღერებს. კირა კოსარინი კინოფილმების ინტერნეტ-მონაცემთა ბაზაში ↑ Kira Kosarin Starring in Nickelodeon Series (December 15, 2013). დაარქივებულია ორიგინალიდან — მარტი 27, 2016. ციტირების თარიღი: February 10, 2016. ↑ Kira Kosarin: "I Always Knew I Wanted To Perform" (November 1, 2013). დაარქივებულია ორიგინალიდან — თებერვალი 19, 2014. ციტირების თარიღი: February 1, 2014. ↑ Interview with Kira Kosarin. Glitter Mag Rocks!. დაარქივებულია ორიგინალიდან — აგვისტო 15, 2017. ციტირების თარიღი: February 1, 2014. ↑ Interview: Kira Kosarin from 'The Thundermans'. Musichel. დაარქივებულია ორიგინალიდან — ივლისი 20, 2014. ციტირების თარიღი: May 10, 2014. ↑ Megan Daley. (February 20, 2015) Meryl Streep gets her first Kids' Choice Awards nomination: See the full list. Entertainment Weekly. ციტირების თარიღი: March 18, 2016. ↑ „Kids' Choice Awards 2015: The Complete Winners List“. The Hollywood Reporter. March 28, 2015. ციტირების თარიღი: March 18, 2016. ↑ Nick Romano. (March 13, 2016) Star Wars: The Force Awakens, Adele, more win big at 2016 Kids' Choice Awards. Entertainment Weekly. ციტირების თარიღი: March 18, 2016. ↑ Tripwrecked to Star Kira Kosarin and Sydney Park! (October 6, 2014). ციტირების თარიღი: March 18, 2016. ↑ Kristine Hope Kowalski (June 8, 2015). „Ahoy: See a First Look at the 'One Crazy Cruise' Characters' Styles“. Twist. ციტირების თარიღი: March 4, 2016. ↑ Kira Kosarin YouTube Channel. YouTube. ციტირების თარიღი: January 17, 2016.
უილიამ უილბერფორსი

უილიამ უილბერფორსი (დ. 24 აგვისტო, 1759 — გ. 29 ივლისი, 1833) — ინგლისელი პოლიტიკოსი, ფუმანისტი და მონათა ვაჭრობის წინააღმდეგ მოძრაობის ლიდერი. ჰალიში, იორკშირი მცხოვრებმა უილიამმა 1780 წელს დაიწო პოლიტიკური კარიერა, საბოლოოდ კი გახდა იორკშირის პარლამენტის დამოუკიდებელი წევრი (1784–1812). 1785 წელს იგი ევანგელურ ქრისტიანად იქცა, რამაც გამოიწვია მისი ცხოვრების სტილში სერიოზული ცვლილებები და სამუდამო კავშირი რეფორმებთან. 1787 წელს იგი დაუკავშირდა თომას კლარკსონს და მონათა ვაჭრობის წინააღმდეგ აქტივისტების ჯგუფს, მათ შორის გრანვილე შარპს, ჰანა მორს და ჩარლზ მიდლტონს. მათ დაარწმუნეს უიბერფორსი საკუთარ თავზე აეღო გაუქმების ვალდებულება და იგი მალევე გახდა ერთ-ერთი წამყვანი ინგლისელი აბოლიციონისტი. ის ოცი წლის განმავლობაში ხელმძღვანელობდა საპარლამენტო კამპანიას ბრიტანეთის მონათა ვაჭრობის წინააღმდეგ, სანამ 1807 წელს არ მიიღეს მონათა ვაჭრობის შეწყვეტის კანონი. უილბერფორსი დარწმუნებული იყო, რომ რელიგია, მორალი და განათლება ძალიან მნიშვნელოვანი იყო. იგი იცავდა საფუძვლებსა და კამპანიებს, როგორიც იყო ნაკლის აღმოფხვრისთვის მებრძოლი საზოგადოება, ბრიტანეთის მისიონერული მუშაობა ინდოეთში, სიერა-ლეონეში თავისუფალი კოლონიის შექმნა, საეკლესიო მისიების საზოგადოების დაარსება და ცხოველებისადმი სისასტიკის პრევენციის საზოდაგოება. მისმა ძირითადმა კონსერვატიზმმა მხარი დაუჭირა პოლიტიკურად და სოციალურად სადავო კანონმდებლობას, და შედეგად გააკრიტიკა მისი საზღვარგარეთ გამართული მონების ვაჭრობის წინააღმდეგ კამპანიების დროს საკუთარ სახლში წარმოქმნილი უსამართლობების იგნორირება. ბოლო წლებში, უილბერფორსი მხარს უჭერდა მონობის სრული გაუქმების კამპანიებს და აგრძელებდა ამ საქმეში ჩართულობას 1826 წლის შემდეგაც კი, როდესაც მან დატოვა პარლამენტი სუსტი ჯანმრთელობის მდგომარეობის გამო. სწორედ ამ კამპანიამ გამოიწვია მონობის გაუქმების შესახებ კანონის მიღება 1833 წელს, რომელმაც გააუქმა მონობა ბრიტანეთის იმპერიის უმეტეს ნაწილში. უილბერფორსი გარდაიცვალა მხოლოდ სამი დღის შემდეგ, რაც მოისმინა, რომ ამ კანონის მიღება პარლამენტის მეშვეობით გარანტირებული იყო. უილიამი დაკრძალეს უესტმინსტერის სააბატოში, თავის მეგობარ უილიამ პიტთან ახლოს. Ackerson, Wayne (2005), The African Institution (1807–1827) and the antislavery movement in Great Britain, Lewiston, N.Y: E. Mellen Press, ISBN 978-0-7734-6129-1, OCLC 58546501 Bayne, Peter (1890), Men Worthy to Lead; Being Lives of John Howard, William Wilberforce, Thomas Chalmers, Thomas Arnold, Samuel Budgett, John Foster, London: Simpkin, Marshall, Hamilton, Kent & Co. Ltd, Reprinted by Bibliolife, ISBN 1-152-41551-4 200th Anniversary of the Abolition of the British and U.S. Slave Trade დაარქივებული 2009-05-18 საიტზე Wayback Machine. BBC historic figures: William Wilberforce BBC Humber articles on Wilberforce and abolition Wilberforce Institute for the study of Slavery and Emancipation დაარქივებული 2009-09-12 საიტზე Wayback Machine.
ედელვაისი

ედელვაისი (გერმ. Edelweiß < edel — კეთილშობილი და weiß — თეთრი) (Leontopodium alpinum) — მრავალწლოვანი ბალახოვანი მცენარე რთულყავილოვანთა ოჯახისა. დაფარულია თეთრი, სქელი ბეწვით; ყვავილედი გარემოცულია გრძელი, ბეწვიანი მფარავი ფოთლებით და თეთრ ვარსკვლავს წააგავს. იზრდება უმთავრესად ალპებში ზღვის დონიდან 1700-2300 მ. ციმბირში გვხვდება მისი ახლო მონათესავე სახეობა - ციმბირული ედელვაისი (Leontopodium sibiricum), ხოლო ჰიმალაის მთებში — ჰიმალაიური ედელვაისი (Leontopodium himalaicum). ედელვაისს აშენებენ დეკორატიული მცენარედ ბაღჩის ქვიან კუთხეებში და „ალპურ გორაკებზე“. ქართული საბჭოთა ენციკლოპედია, ტ. 4, თბ., 1979. — გვ. 27.
The Strat Pack

The Strat Pack: Live in Concert — 2004 წლის კონცერტის ჩანაწერი. გამოიცა DVD და Blu-Ray ფორმატებში. ეს კრებითი კონცერტი მიეძღვნა Fender Stratocaster-ის გიტარას. The Crickets, ალბერტ ლი და ბრაიან მეი – Peggy Sue, Maybe Baby, I Fought the Law, Oh Boy, That'll Be the Day ჰენკ და ბენ მარვინები – The Rise and Fall of Flingel Bunt, Sleep Walk, Apache თერეზა ანდერსონი – I'm On My Way ალბერტ ლი და თერეზა ანდერსონი – Country Boy მაიკ რეზერფორდი და პოლ კერაკი – How Long?, All Along the Watchtower, While My Guitar Gently Weeps, I Can't Dance გერი მური – Red House ჯეიმი კალემი – Angel ემი უაინჰაუსი – Stronger Than Me პოლ როჯერსი – Muddy Water Blues პოლ როჯერსი და ჯასმინ და სტივ როჯერსები – Drinking პოლ როჯერსი და ბრაიან მეი – All Right Now პოლ როჯერსი და ჯო უოლში – Can't Get Enough ჯო უოლში – Funk 49, Life's Been Good, Life in the Fast Lane, Rocky Mountain Way ფილ მანზანერა – 6PM დევიდ გილმორი – Marooned, Coming Back to Life, Sorrow რონი ვუდი – Ooh La La ყველა შემსრულებელი (ჰენკ და ბენ მარვინების გარდა) – Stay With Me „The Strat Pack“ — კინოფილმების ინტერნეტ-მონაცემთა ბაზა (ინგლისური)
ფინი და ჰენგესტი

„ფინი და ჰენგესტი“ (ინგლ. Finn and Hengest) — ანგლოსაქსური ლეგენდების რედაქცია, დაფუძნებული ჯ.რ.რ. ტოლკინის 1920 წლის ჩანაწერებზე. „ფინი და ჰენგესტი“ მომდინარეობს ფინსბურგის ბრძოლის ისტორიიდან, რომელიც აგრეთვე ცნობილია „ფინსბურგული ფრაგმენტის“ სახელით. ეს არის ძველ ინგლისურ ენაზე დაწერილი პოემის შემორჩენილი ფრაგმენტი. ფინსბურგის ციხესიმაგრის ალყის ამბავი აღწერილია „ბეოვულფშიც“. ვარაუდობენ, რომ მას ნამდვილად ჰქონდა ადგილი V საუკუნეში. ფინსბურგული ფრაგმენტის ხელნაწერი XVII საუკუნის ბოლოს კენტერბერიელი არქიეპისკოპოსების ბიბლიოთეკაში იქნა ნაპოვნი ჯორჯ ჰიქსის მიერ. 1705 წელს მან ეს ხელნაწერი თარგმნა და გამოსცა. სია, რომელიც მან გამოიყენა ასლების დასამზადებლად, მოგვიანებით დაკარგული იქნა. ფრაგმენტი 48 სტრიქონისგან შედგება. დანიელი ჰნეფი და მისი 60 ტენი, რომელიც დაბანაკებული იყო ფინის (ფრიზების მბრძანებლის) ციხესიმაგრეში, ხუთი დღის განმავლობაში უცნობი მტრის შემოტევას იგერიებენ. ტექსტი წყდება დაჭრილი მეომრის ბელადისადმი მიმართვისას. იგივე ისტორია მოთხრობილია „ბეოვულფის“ 1068-1159-ე სტრიქონებში, საიდანაც ცნობილი ხდება, რომ ჰნეფის მტერი თავად ფინი იყო. ჰნეფი ამ წყაროს მიხედვით იღუპება, ხოლო ცოცხლად დარჩენილი ხალხი, ჰენგესტის მეთაურობით, კვლავ წინააღმდეგობას უწევს მტერს და ფრიზებს ისეთ დარტყმას მიაყენებს, რომ ფინი იძულებულია, მოლაპარაკებებზე დათანხმდეს. ზამთარი მშვიდად ჩაივლის, მაგრამ გაზაფხულზე ჰნეფის ორი მოახლე, ოსლაფი („ფინსბურგის ბრძოლაში“ ცნობილია, როგორც ორდლაფი) და გუდლაფი შინ ბრუნდებიან. ისინი დიდ ლაშქარს აგროვებენ და ბრუნდებიან ფრიზიაში, სადაც ბელადის მოკვლაზე შურს იძიებენ, კლავენ ფინსა და მის ხალხს. ჰენგესტის, კენტის მეფისა და ჰენგესტის, რომელიც „ბეოვულფის პერსონაჟია“, იდენტურობა სავარაუდოა, მაგრამ დამტკიცებული არ არის. „ბეოვულფის“ შედგენის პერიოდში (VIII-X საუკუნეები) ფინსბურგის ბრძოლა შორეულ წარსულად ითვლებოდა და ლეგენდები მასზე ყველა იმ დროის ისტორიკოსსა თუ რიგით პიროვნებას უნდა სცოდნოდა. საგულისხმოა, რომ კენტერბერიულ ფრაგმენტში ქრისტიანობის ხსენება არ არის, ვინაიდან ჰნეფის სამგლოვიარო კოცონი, აღწერილი „ბეოვულფში“, წარმართული ტრადიციაა. ტოლკინის ვერსიით, ფინსბურგის ალყა წარმოადგენდა დანიელ მეომართა შორის შიდა განხეთქილების შედეგს. ორივე მხარეს იყვნენ იუტები, განდევნილი დანიიდან და ფრიზებს შეფარებულები. ბრძოლისას მოხდა უფრო „ძველი“ იუტების (ფინის მსახურთა) და „ახლების“ (ჰნეფთან ერთად მოსულების) შეჯახება. ფინი და ჰენგესტი — საიტზე Tolkien Gateway
ნორმალიზაცია

ნორმალიზაცია (ჩეხ. normalizace, სლოვაკ. normalizácia) — ჩეხოსლოვაკიის ისტორიაში არის პერიოდი ვარშავის ბლოკის არმიის მიერ პრაღის გაზაფხულის (1968) დარბევიდან ხავერდოვან რევოლუციამდე (1989). „ურთიერთობების ნორმალიზაციის“ საჭიროებით დასაბუთდა ამ ეპოქის დასაწყისში გატარებული რეპრესიული ღონისძიებები, რაც მოიცავდა კომუნისტური პარტიის წმენდას, სამსახურებიდან გათავისუფლებას, ცენზურის გამკაცრებას, მრავალი საინტერესო და პოლიტიკური გაერთიანებისა და ორგანიზაციის გაუქმებას და სხვა. მოგვიანებით „ნორმალიზაცია“ ეწოდა მთელ იმ ერას, რომლის დროსაც გრძელდებოდა აღნიშნული ღონისძიებების გატარება. ტერმინი ნორმალიზაცია წარმოსდგება 1968 წლის 27 აგვისტოს მოსკოვის პროტოკოლიდან. პროტოკოლის ტექსტში აღნიშნულია: „ჩეხოსლოვაკიის წარმომადგენლებმა ამ დოკუმენტში დააფიქსირეს საკუთარი სურვილი მიაღწიონ ურთიერთობების ნორმალიზებას ჩვენს ქვეყანაში მარქსიზმ-ლენინიზმის საფუძველზე, განაახლონ ქვეყნის დასახული ამოცანები და მუშათა კლასის ავტორიტეტი ქვეყნის მართვაში, გარიყონ კონტრრევოლუციური ორგანიზაციები პოლიტიკური ცხოვრებიდან და განამტკიცონ საერთაშორისო კავშირები ჩეხოსლოვაკიის სოციალისტურ რესპუბლიკასა და სსრკ-ს შორის და დანარჩენ სოციალისტურ მოკავშირეებთან. (...) მოსკოვის მოლაპარაკებებში პოზიტიურ შედეგებში ჩეხოსლოვაკიის მხარიდან დიდი წვლილი შეიტანეს ლ. სვობოდამ, გ. ჰუსაკმა, ვ. ბილაკმა და სხვა ნათელი კლასობრივი ინტერნაციონალური პოზიციით დაინტერესებულმა პოლიტიკოსებმა.“ KOLÁŘ, Pavel; PULLMANN, Michal. Co byla normalizace? Studie o pozdním socialismu. Praha : Nakladatelství Lidové noviny, 2017. 224 s. ISBN 978-80-7422-560-4. ANDREAS, Petr. Vybírat a posuzovat. Literární kritika a interpretace v období normalizace. Příbram : Pistorius & Olšanská, 2016. 224 s. ISBN 978-80-87855-55-3.